
Z A P I S N I K

25. sjednice Vijeća Mjesnog odbora Žitnjak, 
održane 20. lipnja 2023., u prostorijama mjesne samouprave MO Žitnjak, s početkom u 18.00 sati

NAZOČNI ČLANOVI VIJEĆA
1. Mario Kovačić
2. Slavica Marinković
3. Marko Lijović
4. Sanja Šutej
5. Ivan Bedek


Sjednici predsjedava Mario Kovačić, predsjednik Vijeća.

U radu sjednice sudjeluje stručni referent za rad tijela mjesne samouprave Mihaela Hrženjak.
	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 25. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Mario Kovačić, otvara raspravu o zapisniku s 24. sjednice Vijeća Mjesnog odbora Žitnjak. 
S obzirom da nema primjedbi, zapisnik se jednoglasno verificira. 
Bez rasprave, Vijeće jednoglasno donosi 

D N E V N I     R  E D

1. Utvrđivanje prioritetnih komunalnih aktivnosti na području MO Žitnjak za donošenje Plana komunalnih aktivnosti Gradske četvrti Peščenica – Žitnjak za 2024.
1. Korištenje prostora MS Žitnjak
1. Aktualna komunalna problematika. 
1. Razno: izvješća, pitanja i  prijedlozi.


Ad 1.) Utvrđivanje prioriteta komunalnih aktivnosti na području MO Žitnjak za donošenje Plana komunalnih aktivnosti Gradske četvrti Peščenica-Žitnjak za 2024.

Predsjednik Vijeća, Mario Kovačić izvješćuje vijećnike da trebaju donijeti prioritete komunalnih aktivnosti za donošenje Plana komunalnih aktivnosti Gradske četvrti Peščenica-Žitnjak za 2024. 
Otvara raspravu.
U raspravi sudjeluju svi vijećnici te jednoglasno donose 




Z A K L J U Č A K

[bookmark: _Hlk129851635]o prijedlogu prioriteta komunalnih aktivnosti na području MO Žitnjak za donošenje Plana komunalnih aktivnosti Gradske četvrti Peščenica-Žitnjak

1. Vijeće Mjesnog odbora Žitnjak daje prijedlog prioriteta komunalnih aktivnosti na području MO Žitnjak za donošenje Plana komunalnih aktivnosti Gradske četvrti Peščenica-Žitnjak, donesen na 25. sjednici  i to kako slijedi:
· Između III. I IV. Struga k.č. 1087 k.o. Žitnjak – izgradnja sportskog igrališta.
· Žitnjak II. odvojak – rekonstrukcija dječjeg igrališta (po projektu iz 2023.).
· Žitnjak I. odvojak – rekonstrukcija ulice s površinskom odvodnjom (nakon obnove vodovodne mreže – u Planu za 2024. po hodogramu VIO).
· Žitnjak Bogdani – izgradnja sportskog igrališta i vježbališta za odrasle (po projektu iz 2023.).
· Žitnjak Bogdani II. odvojak – rekonstrukcija ulice s površinskom odvodnjom (MKA za 2023.).
· Žitnjak Bogdani III. odvojak – rekonstrukcija ulice s površinskom odvodnjom (MKA za 2023.).
· Žitnjak II. Struge – postavljanje zaštitne ograde na dječjem igralištu prema k.b 22 i 22a.
· Žitnjak Bogdani – postavljanje zaštitne ograde na dječjem igralištu prema k.b. 33.
· Žitnjak II. odvojak od kbr. 10 do 26 – uređivanje kolnika s rješavanjem površinske odvodnje.
· Žitnjak II. odvojak od kbr 10 do 26 – gradnja sjevernog nogostupa. 
· II. Struge  - uređivanje kolnika s rješavanjem površinske odvodnje.
· Žitnjak Bogdani, k.č. 4289/6 – uređivanje kolnika s rješavanjem površinske odvodnje, 880 metara (bilo u prijedlogu za Program građenja za 2021.). 
2. Ovaj zaključak dostavit će se Vijeću Gradske četvrti Peščenica-Žitnjak na daljnje postupanje.

Ad 2.) Korištenje prostora MS Žitnjak.

Predsjednik Vijeća, Mario Kovačić izvješćuje vijećnike da su dobili zahtjev za produljenje korištenja prostora od stranke SDP. Navodi da su termini isti i da stranka želi samo produljiti prostor.
Otvara raspravu.
Nakon kratke rasprave Vijeće jednoglasno donosi sljedeći

Z a k lj u č a k
o korištenju prostora Mjesne samouprave Žitnjak

                 Vijeće Mjesnog odbora Žitnjak suglasno je s produljenjem prostora MS Žitnjak te:

- donosi zaključak o korištenja prostora MS Žitnjak stranci SDP-Žitnjak, koju zastupa Sanja Šutej, i to u terminu utorkom od 18,00 – 22,00 sata.


Ad 3.) Aktualna komunalna problematika.

Vijećnica Slavica Marinković napominje kako bi trebalo orezati a po potrebi i rušenje starih šljiva uz duž nogostupa u ulici Žitnjak II. odvojak.
Predsjednik Vijeća otvara raspravu. 
Nakon rasprave u kojoj sudjeluju svi vijećnici vijeće jednoglasno donosi sljedeći

Z a k l j u č a k
o rušenju starih šljiva u ulici Žitnjak II. odvojak duž nogostupa

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:
· orezivanja a po potrebi i rušenja starih šljiva u ulici Žitnjak II. odvojak uz nogostup (cijela dužina).
· ovaj zaključak dostavlja se Vijeću Gradske četvrti na daljnje postupanje
Vijećnica Sanja Šutej  napominje kako potrebno čišćenje glavnog odvodnog kanala i to od Kozari Puteva do kolektora, ZOV-a.
Predsjednik Vijeća otvara raspravu. 
Nakon rasprave u kojoj sudjeluju svi vijećnici vijeće jednoglasno donosi sljedeći

Z a k l j u č a k
o prijedlogu čišćenja glavnog odvodnog kanala (GOK-a) 

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak:

· čišćenja glavnog odvodnog kanala (GOK-a) od Kozari Puteva do kolektora, ZOV-a,
· ovaj zaključak dostavlja se Vijeću Gradske četvrti na daljnje postupanje
Predsjednik Vijeća, Mario Kovačić napominje da nam je pristigao dopis i peticija građana ulice Žitnjak Bogdani a vezano za izgradnju sportskog igrališta i vježbališta za odrasle. Ukazuje da su građani protiv izgradnje istog, a razlog koji navode je bojazan od buke koja bi se mogla pojaviti izgradnjom novog sportskog igrališta i vježbališta.
Otvara raspravu u kojoj sudjeluju svi vijećnici koji su za to da se igralište i vježbalište nastavi dalje raditi po projektu koji je napravljen ove godine a koje se traži već devet godina. Ukazuju na potrebu dječjih igrališta na području MO Žitnjak, te da se ne može negdje drugdje napraviti jer nema praznog zemljišta koje je u vlasništvu Grada Zagreba. Vijeće Mjesnog odbora odlučilo je nastaviti dalje s projektom i stavlja ga u prioritete za 2024. godinu.

Predsjednik Vijeća, Mario Kovačić napominje da je pristigao još jedan zahtjev građana a vezan za dječje igralište u ulici Žitnjak Bogdani. Napominje da se građani bune jer im lopta stalno udara u kuću pa mole da se podigne zaštitna ograda koja bi spriječila da lopta udara u njihov zid i time oštećuje fasadu. 
Otvara raspravu.
U raspravi sudjeluju svi vijećnici koji jednoglasno donose sljedeći 


Z a k l j u č a k  
o postavljanju zaštitne ograde na dječjem igralištu u ulici Žitnjak Bogdani

                 Vijeće Mjesnog odbora Žitnjak suglasno je i predlaže Vijeću Gradske četvrti Peščenica-Žitnjak:
1. da u Plan komunalnih potreba za iduće razdoblje uvrsti:

· postavljanje zaštitne ograde na dječjem igralištu u ulici Žitnjak Bogdani

· ovaj zaključak dostavit će se Vijeću Gradske četvrti Peščenica-Žitnjak na daljnje postupanje.


[bookmark: _GoBack]Vijećnici Mjesnog odbora Žitnjak raspravljaju o nogostupu u ulici Žitnjak Martinci. Mišljenja su da bi se nogostup trebao napraviti što prije jer je promet užasno pojačan od kada se napravio Domovinski most i sav promet iz Slavonske odvija se preko naselja Žitnjak. Započeta je izgradnja Produžetka Čulinečke ulice ali nije nikada završena. Također postavljaju pitanje dali će se ista nastaviti graditi ili će se istom samo dovoziti otpad.
Nakon kratke rasprave vijećnici jednoglasno donose sljedeći

Z a k l j u č a k
o komunalnoj problematici

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi žurno zatraži objašnjenje:
· u kojoj je fazi projekt izgradnje nogostupa u ulici Žitnjak Martinci. 
· ovaj zaključak dostavit će se Vijeću Gradske četvrti Peščenica-Žitnjak na daljnje postupanje.
O b r a z l o ž e nj e

Ulica je izuzetno prometna te su zbog nedostatka nogostupa u opasnosti odrasli te naročito djeca na putu prema školi i vrtiću. 

Z a k l j u č a k
o komunalnoj problematici

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi žurno zatraži objašnjenje tko je odobrio, šta se odobrilo i na koliko dugo se odobrilo:
· dovoženje građevinskog otpada – produžetak Čulinečke ulice (navodno je odobreno samo navažanje zemlje).
· moli se uvid u rješenje.
· ovaj zaključak dostavit će se Vijeću Gradske četvrti Peščenica-Žitnjak na daljnje postupanje.

Ad 4.) Izvješća, pitanja i prijedlozi.

Predsjednik Vijeća Mario Kovačić, izvještava nazočne vijećnike s radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima.  
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 19.30 sati.
Zapisnik sastavila:
______________
Mihaela Hrženjak

KLASA:024-08/23-003/1248
URBROJ:251-13-11-11/006-23-3 
Zagreb, 20. lipnja 2023.

Predsjednik
Vijeća Mjesnog odbora
Žitnjak
_______________________
 Mario Kovačić
